title: Regulamentul de punere în aplicare (UE) nr. 712/2013 al Comisiei din 24 iulie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               25.7.2013

               RO

               Jurnalul Oficial al Uniunii Europene

               L 200/18

         REGULAMENTUL DE PUNERE ÎN APLICARE (UE) NR. 712/2013 AL COMISIEI
   din 24 iulie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iulie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/531 al Comisiei din 30 martie 2016 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Lingot du Nord (IGP)]

text:
               6.4.2016

               RO

               Jurnalul Oficial al Uniunii Europene

               L 89/2

         REGULAMENTUL DE PUNERE ÎN APLICARE (UE) 2016/531 AL COMISIEI
   din 30 martie 2016
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Lingot du Nord (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Lingot du Nord”, înregistrată în temeiul Regulamentului (CE) nr. 284/2008 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Lingot du Nord” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 284/2008 al Comisiei din 27 martie 2008 de înregistrare a unor denumiri în registrul denumirilor de origine protejate și al indicațiilor geografice protejate [Lingot du Nord (IGP), Cipolla Rossa di Tropea Calabria (IGP), Marrone di Roccadaspide (IGP)] (JO L 86, 28.3.2008, p. 21).

      (3)  JO C 374, 11.11.2015, p. 5.


title: Regulamentul de punere în aplicare (UE) nr. 263/2013 al Comisiei din 18 martie 2013 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Mela Alto Adige/Südtiroler Apfel (IGP)]

text:
               22.3.2013

               RO

               Jurnalul Oficial al Uniunii Europene

               L 82/26

         REGULAMENTUL DE PUNERE ÎN APLICARE (UE) NR. 263/2013 AL COMISIEI
   din 18 martie 2013
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Mela Alto Adige/Südtiroler Apfel (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acest regulament a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a modificării caietului de sarcini al indicației geografice protejate „Mela Alto Adige/Südtiroler Apfel”, înregistrată în temeiul Regulamentului (CE) nr. 1855/2005 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene, în conformitate cu articolul 6 alineatul (2) din Regulamentul (CE) nr. 510/2006 (4). Deoarece Comisiei nu i s-a comunicat nicio declarație de opoziție, în conformitate cu articolul 7 din regulamentul respectiv, modificarea trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO L 297, 15.11.2005, p. 5.

      (4)  JO C 125, 28.4.2012, p. 5.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Mela Alto Adige/Südtiroler Apfel (IGP)


title: Regulamentul de punere în aplicare (UE) nr. 1355/2014 al Comisiei din 17 decembrie 2014 de modificare a Regulamentului (CE) nr. 391/2009 cu privire la adoptarea de către Organizația Maritimă Internațională (OMI) a anumitor coduri și a modificărilor aferente aduse anumitor convenții și protocoale  Text cu relevanță pentru SEE

text:
               19.12.2014

               RO

               Jurnalul Oficial al Uniunii Europene

               L 365/82

         REGULAMENTUL DE PUNERE ÎN APLICARE (UE) NR. 1355/2014 AL COMISIEI
   din 17 decembrie 2014
   de modificare a Regulamentului (CE) nr. 391/2009 cu privire la adoptarea de către Organizația Maritimă Internațională (OMI) a anumitor coduri și a modificărilor aferente aduse anumitor convenții și protocoale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor (1), în special articolul 13 alineatul (2),
   Acționând în conformitate cu procedura de verificare a conformității prevăzută la articolul 5 din Regulamentul (CE) nr. 2099/2002 al Parlamentului European și al Consiliului de instituire a unui Comitet pentru siguranța maritimă și prevenirea poluării de către nave (COSS) și de modificare a regulamentelor privind siguranța maritimă și prevenirea poluării de către nave (2),
   întrucât:

               (1)

               În conformitate cu articolul 5 alineatul (1) din Regulamentul (CE) nr. 2099/2002, statele membre și Comisia cooperează în vederea definirii, după caz, a unei poziții sau abordări comune în forurile internaționale competente, cu scopul de a reduce riscurile apariției unor conflicte între legislația maritimă a Uniunii și instrumentele internaționale.

               (2)

               Regulamentul (CE) nr. 391/2009 formează, împreună cu Directiva 2009/15/CE a Parlamentului European și a Consiliului (3), un text legislativ coerent în cadrul căruia activitățile organizațiilor recunoscute sunt reglementate în mod consecvent, potrivit acelorași principii și definiții. În temeiul articolului 3 alineatul (2) din Directiva 2009/15/CE, în cazul în care un stat membru decide, în ceea ce privește navele care arborează pavilionul său, să autorizeze o organizație să îndeplinească, în numele său, inspecțiile și controalele aferente certificatelor statutare, statul membru respectiv conferă aceste competențe numai unei organizații recunoscute, care, în temeiul articolului 2 litera (g) din directiva menționată, reprezintă o organizație recunoscută în conformitate cu Regulamentul (CE) nr. 391/2009. Prin urmare, setul de norme pe baza cărora sunt recunoscute organizațiile respective are un impact asupra ambelor acte.

               (3)

               Termenul „convenții internaționale”, astfel cum este definit la articolul 2 litera (b) din Regulamentul (CE) nr. 391/2009, înseamnă Convenția internațională pentru ocrotirea vieții omenești pe mare din 1 noiembrie 1974 („Convenția SOLAS”), cu excepția capitolului XI-2 din anexa la aceasta, Convenția internațională asupra liniilor de încărcare din 5 aprilie 1966 (denumită în continuare „Convenția privind liniile de încărcare”) și Convenția internațională pentru prevenirea poluării de către nave din 2 noiembrie 1973 (denumită în continuare „Convenția MARPOL”), împreună cu protocoalele și modificările la acestea și codurile conexe cu statut obligatoriu în toate statele membre, în versiunea lor actualizată.

               (4)

               Adunarea OMI a adoptat, în cadrul celei de-a 28-a sesiuni, un Cod de aplicare a instrumentelor OMI (Codul III), astfel cum este prevăzut în Rezoluția OMI A.1070(28) din 4 decembrie 2013, precum și modificări la Convenția privind liniile de încărcare, în scopul de a conferi caracter obligatoriu Codului III, precum și unui sistem asociat de audit al statelor de pavilion, astfel cum este prevăzut în Rezoluția OMI A.1083(28) din 4 decembrie 2013.

               (5)

               Comitetul pentru protecția mediului marin din cadrul OMI (MEPC) a adoptat, în cadrul celei de-a 66-a sesiuni, modificarea Protocolului din 1978 referitor la Convenția MARPOL, astfel cum se prevede în Rezoluția MEPC.246(66) din 4 aprilie 2014, și a Protocolului din 1997 referitor la Convenția MARPOL, modificat de Protocolul din 1978 referitor la aceasta, astfel cum se prevede în Rezoluția MEPC.247(66) din 4 aprilie 2014, în scopul de a conferi caracter obligatoriu Codului III, precum și unui sistem asociat de audit al statelor de pavilion.

               (6)

               Comitetul pentru siguranța maritimă al OMI (MSC) a adoptat, în cadrul celei de-a 93-a sesiuni, modificarea Convenției SOLAS, astfel cum se prevede în Rezoluția MSC.366(93) din 22 mai 2014, și a Protocolului din 1988 referitor la Convenția privind liniile de încărcare, astfel cum se prevede în Rezoluția MSC.375(93) din 22 mai 2014, în scopul de a conferi caracter obligatoriu Codului III, precum și unui sistem asociat de audit al statelor de pavilion.

               (7)

               MEPC, în cadrul celei de-a 65-a sesiuni, și MSC, în cadrul celei de-a 92-a sesiuni, au adoptat un cod OMI pentru Organizațiile Recunoscute (Codul OR), după cum se prevede în rezoluția MSC.349(92) din 21 iunie 2013.

               (8)

               MEPC a adoptat, în cadrul celei de a 65-a sesiuni, modificarea Protocolului din 1978 referitor la Convenția MARPOL, în scopul de a conferi caracter obligatoriu Codului OR, astfel cum se prevede în Rezoluția MEPC.238(65) din 17 mai 2013.

               (9)

               MSC a adoptat, în cadrul celei de a 92-a sesiuni, modificarea Convenției SOLAS și a Protocolului din 1988 referitor la Convenția privind liniile de încărcare, în scopul de a conferi caracter obligatoriu Codului OR, astfel cum se prevede în Rezoluțiile MSC.350(92) și MSC.356(92) din 21 iunie 2013.

               (10)

               Codul III și Codul OR sunt, prin urmare, preconizate să intre în vigoare pe parcursul perioadei cuprinse între 1 ianuarie 2015 și 1 ianuarie 2018, în conformitate cu normele aplicabile pentru adoptarea, ratificarea și intrarea în vigoare a modificărilor în temeiul fiecăreia dintre convențiile OMI în cauză.

               (11)

               La 13 mai 2013, Consiliul a adoptat Decizia 2013/268/UE a Consiliului privind poziția care urmează să fie luată, în numele Uniunii Europene, în cadrul Organizației Maritime Internaționale (OMI) în ceea ce privește adoptarea anumitor coduri și a modificărilor aferente aduse anumitor convenții și protocoale (4). În temeiul articolului 5 din respectiva decizie, Consiliul a autorizat statele membre să își dea consimțământul în sensul respectării, în interesul Uniunii și sub rezerva declarației care figurează în anexa la respectiva decizie, a modificărilor menționate la considerentele 4-9 din prezentul regulament.

               (12)

               Declarația anexată la Decizia 2013/268/UE prevede că statele membre consideră că în Codul III și Codul RO figurează un set de cerințe minime pe care statele pot să le dezvolte și să le îmbunătățească în mod adecvat, pentru ameliorarea siguranței maritime și pentru protecția mediului.

               (13)

               În declarație se precizează, de asemenea, că nicio dispoziție din Codul III și Codul OR nu se interpretează astfel încât să restrângă sau să limiteze în vreun fel îndeplinirea de către statele membre a obligațiilor impuse de dreptul Uniunii în ceea ce privește definiția „certificatelor statutare” și a „certificatelor de clasă”, sfera obligațiilor și criteriile stabilite pentru organizațiile recunoscute, precum și atribuțiile care revin Comisiei Europene în legătură cu recunoașterea și evaluarea și, dacă este cazul, impunerea de măsuri corective sau de sancțiuni în ceea ce privește organizațiile recunoscute. Aceeași declarație prevede că, în cazul unui audit al OMI, statele membre vor preciza că se verifică numai conformitatea cu dispozițiile din convențiile internaționale relevante pe care statele membre le-au acceptat, inclusiv în termenii declarației.

               (14)

               În ordinea juridică a Uniunii, domeniul de aplicare al Regulamentului (CE) nr. 391/2009, precum și al Directivei 2009/15/CE include trimiteri la „convențiile internaționale”, astfel cum se descrie în considerentul 3. În acest cadru, modificările aduse convențiilor OMI sunt automat introduse în legislația Uniunii, în același timp cu data intrării lor în vigoare la nivel internațional, inclusiv codurile aferente cu caracter obligatoriu, precum Codul III și Codul OR, care, prin urmare, fac parte din instrumentele OMI relevante pentru aplicarea Regulamentului (CE) nr. 391/2009.

               (15)

               Cu toate acestea, este posibil ca modificările aduse convențiilor internaționale să fie excluse din domeniul de aplicare a legislației maritime a Uniunii în conformitate cu procedura de verificare a conformității în cazul în care îndeplinesc cel puțin unul dintre cele două criterii prevăzute la articolul 5 alineatul (2) din Regulamentul (CE) nr. 2099/2002.

               (16)

               Comisia a evaluat modificările aduse convențiilor OMI în conformitate cu articolul 5 din Regulamentul (CE) nr. 2099/2002 și a stabilit că există o serie de discrepanțe între Codul III și Codul OR, pe de o parte, și între Regulamentul (CE) nr. 391/2009 și Directiva 2009/15/CE, pe de altă parte.

               (17)

               În primul rând, punctul 16.1 din partea 2 a Codului III prevede o listă minimă a resurselor și a proceselor pe care statele de pavilion trebuie să le instituie, inclusiv furnizarea de instrucțiuni administrative referitoare, printre altele, certificate de clasă ale navelor, cerute de statul de pavilion pentru a demonstra conformitatea cu cerințele structurale, mecanice, electrice și/sau cu alte cerințe ale unei convenții internaționale la care este parte statul de pavilion sau conformitatea cu o cerință prevăzută de reglementările naționale ale statului de pavilion. Așa cum se arată în mod detaliat în considerentul 21 de mai jos, dreptul Uniunii operează totuși o distincție între certificatele statutare și certificatele de clasă. Acestea din urmă sunt documente de natură privată, nefiind nici acte ale unui stat de pavilion, nici acte emise în numele unui stat de pavilion. Această dispoziție din Codul III se referă de fapt la SOLAS, capitolul II-1, partea A-1, Regulamentul 3-1, care prevede că navele sunt proiectate, construite și întreținute în conformitate cu cerințele structurale, mecanice și electrice ale unei societăți de clasificare care este recunoscută de administrație în conformitate cu dispozițiile regulamentului nr. XI-1/1.1. Convenția SOLAS identifică în mod clar nava sau reprezentarea juridică a navei față de statul de pavilion ca fiind obiectul acestei cerințe. În plus, atunci când acționează în calitate de societate de clasificare, o organizație recunoscută eliberează certificatele de clasă în conformitate cu propriile norme, proceduri, condiții și dispoziții contractuale la care statul de pavilion nu este parte. Prin urmare, această dispoziție din Codul III contrazice delimitarea activităților de clasificare de cele statutare, astfel cum sunt prevăzute în legislația UE în vigoare.

               (18)

               În al doilea rând, punctul 18.1 din partea 2 a Codului III prevede ca statul de pavilion să stabilească, „în ceea ce privește exclusiv navele care au dreptul să arboreze pavilionul său”, că o organizație recunoscută dispune de resurse corespunzătoare din punctul de vedere al capacităților tehnice, manageriale și de cercetare pentru a îndeplini sarcinile care îi sunt atribuite. În schimb, acest aspect este abordat în temeiul dreptului Uniunii ca o cerință în scopul recunoașterii, astfel cum se reflectă în criteriul A.3 din anexa I la Regulamentul (CE) nr. 391/2009, și în ceea ce privește întreaga flotă din clasa organizației în cauză, fără a face distincții în funcție de pavilion. În cazul în care dispoziția menționată din Codul III ar fi încorporată în dreptul Uniunii, aceasta ar restrânge aplicarea criteriului A.3 din anexa I la Regulamentul (CE) nr. 391/2009 la performanța organizației recunoscute numai în ceea ce privește navele care arborează pavilionul statelor membre, în contradicție cu cerințele în vigoare în prezent.

               (19)

               În al treilea rând, punctul 19 din partea 2 a Codului III introduce interdicția ca un stat de pavilion să își împuternicească organizațiile recunoscute să aplice altor nave decât celor care au dreptul de a arbora pavilionul său, cerințe referitoare la, printre altele, normele, cerințele sau procedurile lor de clasificare. În conformitate cu Directiva 2009/15/CE, statele membre pot doar să autorizeze o organizație pentru a acționa în numele lor la certificarea statutară a flotei lor respective, dacă organizația respectivă a fost recunoscută și este monitorizată în acest sens în conformitate cu Regulamentul (CE) nr. 391/2009. În acest cadru, organizațiile recunoscute trebuie să respecte anumite cerințe când derulează anumite activități cu flota de nave înscrise în registrul lor de clasificare, indiferent de pavilion. Acest lucru se referă la majoritatea criteriilor stabilite în anexa I la Regulamentul (CE) nr. 391/2009, precum și la alte obligații, în special articolul 10 alineatul (4) din respectivul regulament. Dacă dispoziția menționată din Codul III ar fi încorporată în dreptul Uniunii, aceasta ar restrânge aplicarea cerințelor existente cu privire la recunoaștere, cuprinse în Regulamentul (CE) nr. 391/2009, printre altele dacă se califică drept norme, cerințe și proceduri, la performanța organizației recunoscute numai în ceea ce privește navele care arborează pavilionul statelor membre.

               (20)

               În al patrulea rând, secțiunea 1.1 din partea 2 a Codului OR definește o „organizație recunoscută” drept o organizație evaluată de un stat de pavilion, considerată a respecta partea 2 din Codul OR. În schimb, articolul 2 litera (e) din Regulamentul (CE) nr. 391/2009 prevede că o organizație recunoscută este „o organizație recunoscută în conformitate cu prezentul regulament”. Pe baza evaluării Comisiei prezentate în considerentele 21-23, se pare că mai multe dispoziții din partea 2 a Codului OR sunt incompatibile cu Regulamentul (CE) nr. 391/2009. Așadar, o organizație recunoscută, astfel cum este definită în Codul OR nu ar îndeplini toate cerințele prevăzute de Regulamentul (CE) nr. 391/2009 și, prin urmare, nu ar putea să îndeplinească definiția unei organizații recunoscute, astfel cum se prevede în dreptul Uniunii.

               (21)

               În al cincilea rând, secțiunea 1.3 din partea 2 a Codului OR definește „certificarea și serviciile statutare” drept o singură categorie de activități pe care o organizație recunoscută este îndreptățită să le efectueze în numele statului al cărui pavilion îl arborează nava, inclusiv eliberarea de certificate care privesc atât cerințele statutare, cât și pe cele de clasă. Însă definițiile prevăzute la articolul 2 literele (g) și (i) din Regulamentul (CE) nr. 391/2009 fac o distincție clară între „certificatele statutare”, care sunt certificatele emise de către sau în numele unui stat de pavilion în conformitate cu convențiile internaționale, și „certificatele de clasă”, care sunt documentele emise de către o organizație recunoscută, în calitatea sa de societate de clasificare, și prin care se atestă că nava poate fi utilizată într-un anumit scop sau pentru un anumit serviciu în conformitate cu normele și procedurile stabilite și făcute publice de către respectiva organizație recunoscută. Rezultă că, în temeiul dreptului Uniunii, certificatele statutare și certificatele de clasă sunt distincte și au natură diferită. Mai precis, certificatele statutare au caracter public, în timp ce certificatele de clasă au caracter privat, fiind emise de societatea de clasificare în conformitate cu propriile sale norme, proceduri și condiții. Rezultă că certificatele de clasificare emise de o organizație recunoscută pentru o navă, în scopul atestării conformității cu normele și procedurile de clasificare, inclusiv atunci când sunt verificate de către un stat de pavilion ca dovadă a conformității cu SOLAS capitolul II-I, partea A-1, Regulamentul 3-1, sunt documente de natură strict privată, care nu aparțin unui stat de pavilion și nici nu sunt realizate în numele unui stat de pavilion. Cu toate acestea, în Codul OR, „certificarea statutară și serviciile statutare” sunt menționate în mod sistematic ca fiind efectuate de către OR „în numele statului de pavilion”, ceea ce contrazice distincția de ordin juridic care există în dreptul Uniunii. Chiar dacă se ignoră această contradicție, dispoziția respectivă din Codul OR, dacă ar fi acceptată ca o normă în ordinea juridică a Uniunii, ar implica un risc evident ca cerințele de recunoaștere prevăzute în Regulamentul (CE) nr. 391/2009, care se referă la întreaga activitate a organizației, indiferent de pavilion, să nu mai poată fi aplicate în UE.

               (22)

               În al șaselea rând, secțiunea 3.9.3.1 din partea 2 a Codului OR prevede un mecanism de cooperare între organizațiile recunoscute bazat exclusiv pe cadrul instituit de către statul de pavilion în vederea standardizării proceselor privind certificarea și serviciile statutare pentru statul de pavilion, după caz; în vreme ce secțiunea 3.9.3.2 din partea 2 a aceluiași cod stabilește un cadru „de către un stat de pavilion sau un grup de state de pavilion”, pentru a reglementa cooperarea între organizațiile recunoscute în domeniul tehnic și la aspectele privind siguranța „certificării și serviciilor statutare ale navelor […] în numele statului (statelor) de pavilion în cauză”. În schimb, cooperarea între organizațiile recunoscute în temeiul dreptului Uniunii este reglementată de articolul 10 alineatul (1) din Regulamentul (CE) nr. 391/2009, care prevede că organizațiile recunoscute se consultă reciproc în vederea menținerii echivalenței și a armonizării normelor și procedurilor lor, precum și în vederea punerii în aplicare a acestora, și stabilește un cadru pentru recunoașterea reciprocă, în cazurile corespunzătoare, a certificatelor de clasă pentru materiale, echipamente și componente. Cele două procese de cooperare în temeiul articolului 10 alineatul (1) se referă la activități private ale organizațiilor recunoscute, în calitatea lor de societăți de clasificare și, prin urmare, se aplică fără a face distincții în funcție de pavilion. Mecanismele de cooperare prevăzute de Codul OR, dacă ar fi încorporate în dreptul Uniunii, ar restrânge sfera cadrului de cooperare instituit de Regulamentul (CE) nr. 391/2009 la activitățile organizațiilor recunoscute numai în ceea ce privește navele care arborează pavilionul statelor membre, în contradicție cu cerințele în vigoare în prezent.

               (23)

               În al șaptelea rând, secțiunea 3.9.3.3 din partea 2 a Codului OR coincide cu secțiunea de la punctul 19 din partea 2 a Codului III; prin urmare, considerațiile formulate în considerentul 19 sunt de asemenea relevante pentru această dispoziție din Codul OR.

               (24)

               Este necesar ca nicio dispoziție din Codul III sau din Codul OR să nu introducă restricții asupra capacității Uniunii de a stabili, în conformitate cu tratatele și cu dreptul internațional, condiții corespunzătoare pentru acordarea recunoașterii organizațiilor care doresc să fie autorizate de statele membre să efectueze în numele lor activități de control și certificare a navelor, în vederea realizării obiectivelor Uniunii și, în special, a îmbunătățirii siguranței maritime și a protecției mediului.

               (25)

               Sistemul de recunoaștere reciprocă a certificatelor de clasă pentru materiale, echipamente și componente prevăzut la articolul 10 alineatul (1) din Regulamentul (CE) nr. 391/2009 se aplică în cadrul Uniunii doar în ceea ce privește navele care arborează pavilionul unui stat membru. În ceea ce privește navele străine, acceptarea certificatelor pertinente rămâne la discreția statelor de pavilion terțe relevante, în cadrul exercitării competențelor de jurisdicție exclusivă ce le revin, în special în temeiul Convenției Națiunilor Unite asupra dreptului mării (UNCLOS).

               (26)

               Comisia, pe baza evaluării pe care a făcut-o, a stabilit că dispozițiile Codului III și ale Codului OR menționate în considerentele precedente sunt incompatibile cu Regulamentul (CE) nr. 391/2009 și ar trebui să fie excluse din domeniul de aplicare al regulamentului respectiv. Prin urmare, articolul 2 litera (b) din Regulamentul (CE) nr. 391/2009 ar trebui modificat în consecință.

               (27)

               Deoarece Codul OR intră în vigoare la 1 ianuarie 2015, prezenta directivă ar trebui să intre în vigoare cât mai curând posibil după data publicării sale.

               (28)

               Comitetul pentru siguranța maritimă și prevenirea poluării de către nave (COSS) nu a emis un aviz referitor la măsurile prevăzute în prezentul regulament. S-a considerat necesar un act de punere în aplicare, iar președintele a prezentat proiectul actului de punere în aplicare Comitetului de apel în vederea unor deliberări suplimentare. Măsurile prevăzute în prezentul regulament sunt conforme cu avizul Comitetului de apel,

         ADOPTĂ PREZENTUL REGULAMENT:
   Articolul 1
   În articolul 2 din Regulamentul (CE) nr. 391/2009, litera (b) se înlocuiește cu următorul text:

                  „(b)

                  «convenții internaționale» înseamnă Convenția internațională pentru ocrotirea vieții omenești pe mare din 1 noiembrie 1974 (SOLAS 74), cu excepția capitolului XI-2 din anexa la aceasta, Convenția internațională asupra liniilor de încărcare din 5 aprilie 1966 și Convenția internațională pentru prevenirea poluării de către nave din 2 noiembrie 1973 (MARPOL), împreună cu protocoalele și modificările aduse acestora, și codurile conexe cu statut obligatoriu din toate statele membre, cu excepția celor prevăzute la punctele 16.1, 18.1 și 19 din partea 2 a Codului de aplicare a instrumentelor OMI, precum și din secțiunile 1.1, 1.3, 3.9.3.1, 3.9.3.2 și 3.9.3.3 din partea 2 a Codului OMI pentru organizațiile recunoscute, în versiunea actualizată.”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2014.

            Pentru Comisie

            Președintele

         Jean-Claude JUNCKER

      (1)  JO L 131, 28.5.2009, p. 11.

      (2)  JO L 324, 29.11.2002, p. 1.

      (3)  Directiva 2009/15/CE a Parlamentului European și a Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor, precum și pentru activitățile în domeniu ale administrațiilor maritime (JO L 131, 28.5.2009, p. 47).

      (4)  Decizia 2013/268/UE a Consiliului din 13 mai 2013 privind poziția care urmează să fie luată, în numele Uniunii Europene, în cadrul Organizației Maritime Internaționale (OMI) în ceea ce privește adoptarea anumitor coduri și a modificărilor aferente aduse anumitor convenții și protocoale (JO L 155, 7.6.2013, p. 3).


title: Regulamentul de punere în aplicare (UE) 2017/1928 al Comisiei din 20 octombrie 2017 de înregistrare a unei denumiri în Registrul denumirilor de origine protejate și al indicațiilor geografice protejate [Kintoa (DOP)]

text:
               21.10.2017

               RO

               Jurnalul Oficial al Uniunii Europene

               L 272/15

         REGULAMENTUL DE PUNERE ÎN APLICARE (UE) 2017/1928 AL COMISIEI
   din 20 octombrie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [Kintoa (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 15 alineatul (1) și articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Kintoa”, depusă de Franța, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Kintoa” ar trebui, prin urmare, înregistrată,

               (3)

               Prin scrisoarea primită la 22 august 2016, autoritățile franceze au comunicat Comisiei că l'exploitation agricole à responsabilité limitée (EARL) du Carré (o exploatație agricolă cu răspundere limitată) (M. Alain Cazanave, Le chalet, 380 Chemin du Carré, 64300 Sallespisse), stabilită pe teritoriul lor, a comercializat în mod legal și fără întrerupere timp de peste 5 ani produsul care poartă denumirea comercială „Kintoa” și că acest fapt a fost adus în discuție în cadrul procedurii naționale de opoziție.

               (4)

               Deoarece întreprinderea indicată la considerentul 3 îndeplinește condițiile prevăzute la articolul 15 alineatul (1) din Regulamentul (UE) nr. 1151/2012 pentru a putea beneficia de o perioadă tranzitorie în care să poată utiliza legal denumirea comercială după înregistrarea acesteia, trebuie să i se acorde o perioadă tranzitorie care să dureze până la 31 decembrie 2017, în care să i se permită să utilizeze denumirea „Kintoa”.

               (5)

               Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,

         ADOPTĂ PREZENTUL REGULAMENT:
   Articolul 1
   Se înregistrează denumirea „Kintoa” (DOP).
   Denumirea menționată la primul paragraf identifică un produs din clasa 1.1. Carne (și organe comestibile) proaspete din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2

      L'exploitation agricole à responsabilité limitée (EARL) du Carré (M. Alain Cazanave, Le chalet, 380, Chemin du Carré, 64300 Sallespisse) este autorizată să utilizeze în continuare denumirea înregistrată „Kintoa” (DOP) până la 31 decembrie 2017.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 octombrie 2017.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  JO C 90, 23.3.2017, p. 9.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 364/2013 al Consiliului din 22 aprilie 2013 privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia

text:
                  23.4.2013

                  RO

                  Jurnalul Oficial al Uniunii Europene

                  L 111/25

         REGULAMENTUL DE PUNERE ÎN APLICARE (UE) NR. 364/2013 AL CONSILIULUI
         din 22 aprilie 2013
         privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (1), în special articolul 16 alineatul (2),
         întrucât:

                     (1)

                     La 2 martie 2011, Consiliul a adoptat Regulamentul (UE) nr. 204/2011.

                     (2)

                     Consiliul consideră că nu mai există motive pentru menținerea unei anumite persoane pe lista prevăzută în anexa III la Regulamentul (UE) nr. 204/2011.

                     (3)

                     Anexa III la Regulamentul (UE) nr. 204/2011 ar trebui să fie actualizată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (UE) nr. 204/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Luxemburg, 22 aprilie 2013.

                  Pentru Consiliu

                  Președintele

               C. ASHTON

            (1)  JO L 58, 3.3.2011, p. 1.

            ANEXĂ
            Rubrica corespunzătoare persoanei de mai jos se elimină de pe lista prevăzută în anexa III la Regulamentul (UE) nr. 204/2011:
            ASHKAL, Al-Barrani


title: Regulamentul de punere în aplicare (UE) nr. 564/2013 al Comisiei din 18 iunie 2013 cu privire la taxele plătite Agenției Europene pentru Produse Chimice în conformitate cu Regulamentul (UE) nr. 528/2012 al Parlamentului European și al Consiliului privind introducerea pe piață și utilizarea produselor biocide  Text cu relevanță pentru SEE

text:
               19.6.2013

               RO

               Jurnalul Oficial al Uniunii Europene

               L 167/17

         REGULAMENTUL DE PUNERE ÎN APLICARE (UE) NR. 564/2013 AL COMISIEI
   din 18 iunie 2013
   cu privire la taxele plătite Agenției Europene pentru Produse Chimice în conformitate cu Regulamentul (UE) nr. 528/2012 al Parlamentului European și al Consiliului privind introducerea pe piață și utilizarea produselor biocide
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 80 alineatul (1),
   întrucât:

               (1)

               Structura și cuantumul taxelor plătite Agenției Europene pentru Produse Chimice (denumită în continuare „agenția”), precum și condițiile pentru plata acestora ar trebui stabilite.

               (2)

               Structura și cuantumul taxelor ar trebui să țină seama de activitatea care trebuie întreprinsă de agenție conform Regulamentului (UE) nr. 528/2012. Taxele ar trebui stabilite la un nivel care să garanteze faptul că veniturile obținute din acestea, atunci când sunt combinate cu alte surse de venit ale agenției, sunt suficiente pentru a acoperi costul serviciilor prestate.

               (3)

               Conform articolului 80 alineatul (3) litera (d) din Regulamentul (UE) nr. 528/2012, structura și cuantumul taxelor trebuie să ia în considerare dacă informațiile au fost transmise împreună sau separat. Pentru a reflecta volumul de lucru efectiv al agenției și pentru a promova transmiterea în comun de informații, se cuvine să se perceapă o singură taxă pentru fiecare cerere, în cazul în care mai multe persoane depun o cerere comună pentru aprobarea unei substanțe active sau pentru reînnoirea unei aprobări a unei substanțe active.

               (4)

               Pentru a lua în considerare necesitățile specifice ale întreprinderilor mici și mijlocii în sensul Recomandării 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii (2) (denumite în continuare „IMM-uri”) stabilite în Uniune, acestor întreprinderi ar trebui să li se aplice taxe reduse pentru aprobarea sau înnoirea aprobării substanțelor active sau includerea acestora în anexa I la Regulamentul (UE) nr. 528/2012, precum și pentru autorizarea sau reînnoirea autorizării produselor biocide. Nivelurile reducerilor ar trebui să țină seama de proporția semnificativă de IMM-uri din sectorul produselor biocide, precum și de interesul de a evita taxe excesive pentru alte întreprinderi, garantând totodată că activitățile agenției sunt finanțate în întregime. În scopul descurajării depunerii de cereri pentru produse conținând substanțe active care îndeplinesc unul dintre criteriile de înlocuire enumerate la articolul 10 alineatul (1) din Regulamentul (UE) nr. 528/2012, precum și de cereri referitoare la astfel de substanțe active, reducerile nu ar trebui să se aplice cererilor pentru aceste produse biocide sau substanțe active.

               (5)

               Luând în considerare activitatea pe care va trebui să o desfășoare agenția pentru a trata o contestație depusă în temeiul articolului 77 din Regulamentul (UE) nr. 528/2012, se cuvine să se perceapă o taxă pentru astfel de contestații conform articolului 77 alineatul (1) al treilea paragraf din regulamentul respectiv. Cu toate acestea, pentru a evita penalizarea persoanelor care lansează contestații justificate, se cuvine ca aceste taxe să fie rambursate în cazul în care contestația este bine întemeiată.

               (6)

               Dat fiind volumul redus de muncă al agenției atunci când cererile sunt respinse înainte sau în timpul validării sau dacă ele sunt retrase în cursul examinării, se cuvine să se prevadă rambursarea parțială a taxelor în astfel de cazuri.

               (7)

               În scopul încurajării depunerii de cereri de autorizare a substanțelor active care reprezintă alternative adecvate la substanțele active aprobate care îndeplinesc unul dintre criteriile de excludere enumerate la articolul 5 alineatul (1) din Regulamentul (UE) nr. 528/2012, se cuvine să se prevadă rambursarea taxei pentru astfel de cereri.

               (8)

               Taxa pentru cererile de includere în anexa I la Regulamentul (UE) nr. 528/2012 a substanțelor active care nu suscită îngrijorare ar trebui să ia în considerare activitatea preconizată pe care trebuie să o desfășoare agenția pentru a trata aceste cereri, precum și interesul public în ceea ce privește autorizarea produselor care conțin astfel de substanțe.

               (9)

               Pentru a descuraja cererile de aprobare sau de reînnoire a aprobării substanțelor active care îndeplinesc unul dintre criteriile de înlocuire enumerate la articolul 10 alineatul (1) din Regulamentul (UE) nr. 528/2012 și cererile de autorizare sau de reînnoire a produselor care necesită o evaluare comparativă în conformitate cu articolul 23 din Regulamentul (UE) nr. 528/2012, precum și pentru a contribui la finanțarea scutirilor și reducerilor prevăzute de regulamentul în cauză, este necesar să se prevadă taxe majorate pentru astfel de cereri.

               (10)

               Având în vedere activitatea pe care trebuie să o întreprindă agenția pentru a trata o cerere de emitere a unui aviz cu privire la clasificarea unei modificări în conformitate cu Regulamentul de punere în aplicare (UE) nr. 354/2013 al Comisiei din 18 aprilie 2013 privind modificări ale produselor biocide autorizate în conformitate cu Regulamentul (UE) nr. 528/2012 al Parlamentului European și al Consiliului (3), se cuvine să se perceapă o taxă pentru astfel de cereri. Cu toate acestea, pentru a evita, în măsura posibilului, penalizarea solicitanților ale căror cereri de a avea o modificare clasificată drept minoră sau administrativă sunt justificate, se cuvine să se acorde o reducere a taxei pentru cererea ulterioară de modificare, dacă cererea conduce la o recomandare de a clasifica modificarea drept administrativă sau minoră.

               (11)

               Având în vedere activitatea pe care trebuie să o întreprindă agenția pentru a trata cererile de includere pe listă a persoanelor relevante menționate la articolul 95 din Regulamentul (UE) nr. 528/2012, se cuvine să se perceapă o taxă pentru aceste tipuri de cereri. Volumul de muncă necesar pentru astfel de cereri va varia semnificativ în funcție de decizia persoanei în cauză de a prezenta o scrisoare de acces sau un nou dosar, dat fiind că, în acest din urmă caz, agenția va trebui să verifice dacă dosarul este în conformitate cu anexa II la Regulamentul (UE) nr. 528/2012 sau, dacă este cazul, cu anexa IIA la Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (4). Se cuvine ca taxa să fie adaptată în consecință.

               (12)

               Având în vedere activitatea pe care trebuie să o întreprindă agenția pentru a trata o cerere de confidențialitate în conformitate cu articolul 66 alineatul (4) din Regulamentul (UE) nr. 528/2012, se cuvine să se perceapă o taxă pentru astfel de cereri.

               (13)

               Deoarece bugetul agenției este elaborat și executat în euro, iar conturile sunt prezentate, de asemenea, în euro în conformitate cu articolul 19 din Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), cu articolul 17 din Regulamentul (CE, Euratom) nr. 2343/2002 al Comisiei din 23 decembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (6) și cu articolul 17 din Regulamentul financiar al Agenției Europene pentru Produse Chimice din 24 septembrie 2008 (7), se cuvine ca taxele să fie percepute exclusiv în euro.

               (14)

               Conform articolului 80 alineatul (3) litera (f) din Regulamentul (UE) nr. 528/2012, termenele de plată a taxelor ar trebui stabilite ținând cont de termenele stabilite pentru proceduri în regulamentul respectiv.

               (15)

               Taxele stabilite în prezentul regulament ar trebui să fie revizuite la intervale adecvate, în vederea alinierii taxelor la rata inflației și la costurile reale suportate de agenție pentru serviciile prestate. Aceste revizuiri ar trebui să ia în considerare experiența sporită a agenției în ceea ce privește tratarea cererilor în temeiul regulamentului și câștigurile în materie de eficiență astfel obținute.

               (16)

               Comitetul permanent pentru produse biocide menționat la articolul 82 alineatul (1) din Regulamentul (UE) nr. 528/2012 nu a emis un aviz cu privire la măsurile prevăzute în prezentul regulament. Deoarece s-a considerat necesar un act de punere în aplicare, președintele a prezentat proiectul actului de punere de aplicare comitetului de apel în vederea unor deliberări suplimentare. Comitetul de apel nu a emis un aviz,

         ADOPTĂ PREZENTUL REGULAMENT:
   CAPITOLUL I

      TAXE

   Articolul 1
   Taxe pentru activitatea legată de substanțele active
   Agenția percepe taxele prevăzute în tabelul 1 din anexa I pentru activitatea prevăzută de Regulamentul (UE) nr. 528/2012 care trebuie întreprinsă în ceea ce privește aprobarea și reînnoirea aprobării substanțelor active, precum și includerea lor în anexa I la respectivul regulament.
   Articolul 2
   Taxe pentru activitatea în ceea ce privește autorizarea de produse biocide de către Uniune
   Agenția percepe taxele prevăzute în tabelul 1 din anexa II pentru activitatea prevăzută de Regulamentul (UE) nr. 528/2012 care trebuie întreprinsă în ceea ce privește autorizarea de produse biocide de către Uniune.
   Articolul 3
   Alte taxe
   (1)   Agenția percepe taxele prevăzute în anexa III pentru activitatea prevăzută de Regulamentul (UE) nr. 528/2012 care trebuie întreprinsă în ceea ce privește stabilirea echivalenței tehnice, cererile pentru recunoașterea reciprocă, cererile de includere pe listă a persoanelor relevante și cererile de tratament confidențial al informațiilor prezentate agenției.
   (2)   Agenția percepe taxele anuale prevăzute în anexa III pentru fiecare produs biocid sau familie de produse biocide autorizate de Uniune. Taxa anuală este scadentă la data primei aniversări și a fiecărei aniversări ulterioare intrării în vigoare a autorizației. Taxa anuală se referă la anul precedent.
   Articolul 4
   Taxe pentru contestațiile împotriva unei decizii a agenției depuse în temeiul articolului 77 din Regulamentul (UE) nr. 528/2012
   (1)   Pentru orice contestație împotriva unei decizii a agenției depusă în conformitate cu articolul 77 din Regulamentul (UE) nr. 528/2012, agenția percepe o taxă, astfel cum se specifică în anexa III.
   (2)   Contestația nu este considerată ca fiind primită de către Camera de recurs decât după încasarea taxei aferente de către agenție.
   (3)   În cazul în care Camera de recurs consideră contestația drept inadmisibilă, taxa nu este rambursată.
   (4)   Agenția rambursează taxa percepută în conformitate cu alineatul (1) în cazul în care directorul executiv al agenției rectifică o decizie în conformitate cu articolul 93 alineatul (1) din Regulamentul (UE) nr. 1907/2006 al Parlamentului European și al Consiliului (8), sau dacă se decide în favoarea contestatarului.
   Articolul 5
   Posibilitate de rambursare pentru alternativele la substanțele active aprobate care îndeplinesc unul dintre criteriile de excludere
   (1)   În urma depunerii la agenție a unei cereri de aprobare a unei substanțe active, care poate constitui o alternativă adecvată, în sensul articolului 5 alineatul (2) al doilea paragraf din Regulamentul (UE) nr. 528/2012, la o substanță activă aprobată care îndeplinește unul dintre criteriile de excludere în conformitate cu articolul 5 alineatul (1) din respectivul regulament, un solicitant poate cere rambursarea taxei care trebuie plătită agenției.
   (2)   La primirea avizului din partea agenției în conformitate cu articolul 8 alineatul (4) din Regulamentul (UE) nr. 528/2012, care include și o recomandare privind potențialul substanței active de a constitui o alternativă adecvată în sensul articolului 5 alineatul (2) al doilea paragraf din Regulamentul (UE) nr. 528/2012, Comisia decide cu privire la cerere.
   (3)   În cazul în care Comisia decide că substanța activă este o alternativă adecvată, agenția informează solicitantul în acest sens și rambursează integral taxa menționată la alineatul (1).
   CAPITOLUL II

      SPRIJIN PENTRU IMM-URI

   Articolul 6
   Recunoașterea statutului de IMM
   (1)   Înainte de depunerea la agenție a unei cereri de aprobare, reînnoire sau includere în anexa I la Regulamentul (UE) nr. 528/2012 a unei substanțe active sau de obținere a unei autorizații din partea Uniunii pentru un produs biocid sau o familie de produse biocide, prezentată în conformitate cu articolul 7 alineatul (1), articolul 13 alineatul (1), articolul 28 alineatul (4), articolul 43 alineatul (1) sau, respectiv, articolul 45 alineatul (1) din regulamentul respectiv, care conține o cerere de reducere aplicabilă IMM-urilor, solicitantul potențial prezintă agenției elementele relevante care dovedesc dreptul la o astfel de reducere în virtutea statutului de IMM în sensul Recomandării 2003/361/CE.
   (2)   În cazul unei cereri de aprobare, reînnoire sau includere a unei substanțe active în anexa I la Regulamentul (UE) nr. 528/2012, acest aspect este soluționat prin trimiterea la producătorul substanței active care este reprezentat de solicitantul potențial. În cazul unei cereri de autorizare sau de reînnoire a autorizării unui produs, aspectul este soluționat prin trimiterea la potențialul titular al autorizației.
   (3)   Agenția publică o listă cu elementele relevante care urmează să fie furnizate în conformitate cu alineatul (1).
   (4)   În termen de 45 de zile de la data primirii tuturor elementelor relevante menționate la alineatul (1), agenția decide ce statut IMM poate fi recunoscut, dacă este cazul.
   (5)   Recunoașterea unei întreprinderi drept IMM este valabilă timp de doi ani pentru cererile depuse în conformitate cu Regulamentul (UE) nr. 528/2012.
   (6)   Împotriva unei decizii luate de agenție în temeiul alineatului (4), se poate formula o contestație în conformitate cu articolul 77 din Regulamentul (UE) nr. 528/2012.
   Articolul 7
   Reduceri de taxe
   (1)   Reducerile de taxe care se plătesc agenției astfel cum se specifică în tabelul 2 din anexa I și în tabelul 2 din anexa II se acordă pentru IMM-urile stabilite în Uniune.
   (2)   Reducerile pentru cererile de aprobare, reînnoire a aprobării sau includere a substanțelor active în anexa I la Regulamentul (UE) nr. 528/2012 se acordă numai în cazul în care substanța activă nu este susceptibilă de înlocuire.
   (3)   Reducerile pentru cererile de autorizare sau de reînnoire a autorizării produselor biocide se acordă numai atunci când produsul nu conține o substanță activă susceptibilă de înlocuire.
   CAPITOLUL III

      PLĂȚI

   Articolul 8
   Modalitate de plată
   (1)   Taxele prevăzute de prezentul regulament se plătesc în euro.
   (2)   Plățile se fac numai după ce agenția a emis o factură.
   (3)   Prin derogare de la alineatul (2), plățile datorate în temeiul articolului 4 se efectuează la momentul depunerii contestației.
   (4)   Plățile se fac prin transfer bancar în contul agenției.
   Articolul 9
   Identificarea plății
   (1)   Fiecare plată efectuată, cu excepția plăților menționate la articolul 8 alineatul (3), indică numărul facturii în câmpul de referințe.
   (2)   Plățile menționate la articolul 8 alineatul (3) indică, în câmpul de referințe, identitatea contestatarului (contestatarilor) și, dacă este posibil, numărul deciziei contestate.
   (3)   Atunci când nu se poate stabili scopul plății, agenția stabilește un termen până la care plătitorul trebuie să îi notifice în scris scopul acelei plăți. Dacă agenția nu primește nicio notificare cu privire la scopul plății înainte de expirarea termenului stabilit, plata nu este considerată valabilă, iar suma respectivă este rambursată plătitorului.
   Articolul 10
   Data plății
   (1)   Cu excepția cazului în care se prevede altfel, taxele se plătesc în termen de 30 de zile de la data la care agenția a notificat factura.
   (2)   Data la care cuantumul integral al plății este depus într-un cont deschis în numele agenției este considerată a fi data la care s-a efectuat plata.
   (3)   Se consideră că plata a fost efectuată la termen atunci când există suficiente dovezi documentate conform cărora plătitorul a ordonanțat transferul în contul bancar indicat în factură înainte de expirarea termenului stabilit. Confirmarea ordinului bancar, eliberată de o instituție financiară, este considerată drept dovadă suficientă.
   Articolul 11
   Plată insuficientă
   (1)   Se consideră că termenul de plată este respectat numai atunci când cuantumul integral al taxei a fost plătit la timp.
   (2)   Atunci când o factură are ca obiect un grup de operațiuni, agenția poate atribui oricare plată parțială uneia dintre operațiunile relevante. Criteriile de atribuire a plăților trebuie să fie stabilite de Comitetul de administrație al agenției.
   Articolul 12
   Rambursarea sumelor plătite în exces
   (1)   Modalitățile de rambursare către plătitor a sumelor plătite în exces pentru o taxă se stabilesc de către directorul executiv al agenției și se publică pe site-ul web al agenției.
   Cu toate acestea, atunci când o sumă plătită în exces este mai mică de 200 EUR și partea în cauză nu a solicitat rambursarea acesteia în mod expres, suma plătită în exces nu se rambursează.
   (2)   Nu este posibil ca sumele plătite în exces și care nu au fost rambursate să fie considerate ca fiind efectuate în vederea unor plăți viitoare către agenție.
   Articolul 13
   Rambursări ale sumelor în cazul cererilor respinse înainte sau în timpul validării sau retrase în timpul evaluării
   (1)   Agenția rambursează 90 % din taxa percepută în cazul în care o cerere de aprobare a substanțelor active sau de autorizare a produselor biocide, depusă în conformitate cu articolul 7 alineatul (1) sau, respectiv, cu articolul 43 alineatul (1) din Regulamentul (UE) nr. 528/2012, sau o cerere pentru o modificare minoră sau majoră a unui produs, este respinsă înainte sau în timpul fazei de validare.
   (2)   Agenția rambursează 75 % din taxa percepută în cazul în care o cerere de aprobare a substanțelor active sau de autorizare a produselor biocide, prezentate în conformitate cu articolul 7 alineatul (1) sau, respectiv, cu articolul 43 alineatul (1) din Regulamentul (UE) nr. 528/2012, sau o cerere pentru o modificare majoră a unui produs, este retrasă înainte ca autoritatea competentă responsabilă cu evaluarea să fi transmis raportul său de evaluare agenției.
   Taxa percepută nu se rambursează dacă o cerere este retrasă după ce autoritatea competentă responsabilă cu evaluarea a transmis raportul său de evaluare agenției.
   (3)   Modalitățile de rambursare către plătitor a sumei restante se stabilesc de către directorul executiv al agenției și se publică pe site-ul web al agenției.
   CAPITOLUL IV

      DISPOZIȚII FINALE

   Articolul 14
   Rambursarea raportorilor
   Membrii Comitetului pentru produse biocide, care activează ca raportori, sunt rambursați din taxele plătite, în conformitate cu articolul 80 alineatul (2), autorităților competente ale statelor membre cu rol de autoritate competentă responsabilă cu evaluarea.
   Articolul 15
   Taxe
   (1)   Sub rezerva unui aviz favorabil din partea Comisiei, agenția poate stabili, printr-o decizie a Consiliului de administrație, taxele pentru serviciile administrative sau tehnice pe care le furnizează în conformitate cu Regulamentul (UE) nr. 528/2012 la cererea unei părți pentru a facilita implementarea acesteia. Directorul executiv al agenției poate decide să nu perceapă nicio taxă organizațiilor internaționale sau statelor care solicită asistență din partea agenției.
   (2)   Taxele se stabilesc la un nivel care să acopere costurile legate de serviciile furnizate de agenție și nu trebuie să depășească ceea ce este necesar pentru a acoperi aceste costuri.
   (3)   Taxa se plătește în termen de 30 de zile calendaristice de la data notificării facturii de către agenție.
   Articolul 16
   Estimare provizorie
   Consiliul (9) de administrație al agenției, când se produce o estimare a cheltuielilor totale și a veniturilor pentru exercițiul financiar următor, în conformitate cu articolul 96 alineatul (5) din Regulamentul (CE) nr. 1907/2006, include o estimare provizorie specifică a veniturilor obținute din taxele percepute pentru activitățile încredințate agenției în conformitate cu Regulamentul (UE) nr. 528/2012, care sunt diferite de veniturile obținute din orice subvenție din partea Uniunii.
   Articolul 17
   Revizuire
   Comisia revizuiește anual taxele prevăzute în prezentul regulament, în funcție de rata inflației, astfel cum a fost măsurată cu ajutorul indicelui european al prețurilor de consum publicat de Eurostat. O primă revizuire se efectuează până la 1 ianuarie 2015.
   Comisia revizuiește, de asemenea, în mod continuu prezentul regulament, în funcție de informațiile semnificative care devin disponibile cu privire la ipotezele de bază referitoare la anticiparea veniturilor și a cheltuielilor agenției. Până cel târziu la 1 ianuarie 2015, Comisia revizuiește prezentul regulament, în vederea modificării acestuia, dacă este cazul, luând în considerare în special resursele solicitate de agenție și cele solicitate de autoritățile competente ale statelor membre pentru servicii de natură similară. Această revizuire ia în special în considerare impactul asupra IMM-urilor și revizuiește ratele admisibile de reducere a taxelor pentru IMM-uri, după caz.
   Articolul 18
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2013.

            Pentru Comisie

            Președintele

         José Manuel BARROSO

      (1)  JO L 167, 27.6.2012, p. 1.

      (2)  JO L 124, 20.5.2003, p. 36.

      (3)  JO L 109, 19.4.2013, p. 4.

      (4)  JO L 123, 24.2.1998, p. 1.

      (5)  JO L 298, 26.10.2012, p. 1.

      (6)  JO L 357, 31.12.2002, p. 72.

      (7)  MB/53/2008 final.

      (8)  JO L 396, 30.12.2006, p. 1.

      (9)  JO L 396, 30.12.2006, p. 1.

      ANEXA I

         Taxele referitoare la substanțele active

         Tabelul 1

         Taxe standard

                  Descriere generală a sarcinii; dispoziție relevantă din Regulamentul (UE) nr. 528/2012

                  Condiția specifică sau descrierea sarcinii

                  Taxă (EUR)

                  Aprobarea unei substanțe active; articolul 7 alineatul (2)

                  Taxă pentru primul tip de produs pentru care este aprobată substanța activă

                  120 000

                  Taxă suplimentară pentru fiecare tip de produs suplimentar

                  40 000

                  Taxă suplimentară pentru fiecare tip de produs (atât pentru primul tip de produs, cât și pentru orice alt tip de produs suplimentar), dacă substanța activă este o substanță susceptibilă de înlocuire în conformitate cu articolul 10 din Regulamentul (UE) nr. 528/2012

                  20 000

                  Taxă pentru modificarea unei aprobări, alta decât adăugarea unui tip de produs

                  20 000

                  Reînnoirea unei aprobări; articolul 13 alineatul (3)

                  Taxă pentru reînnoirea primului tip de produs pentru care se solicită reînnoirea aprobării substanței active respective

                  15 000

                  Taxă suplimentară pentru fiecare tip de produs suplimentar

                  1 500

                  Taxă suplimentară pentru primul tip de produs pentru care se solicită reînnoirea aprobării substanței active respective, în cazul în care se consideră că este necesară o evaluare completă în conformitate cu articolul 14 alineatul (1) din Regulamentul (UE) nr. 528/2012

                  25 000

                  Taxă suplimentară per tip de produs suplimentar în cazul în care se consideră că este necesară o evaluare completă în conformitate cu articolul 14 alineatul (1) din Regulamentul (UE) nr. 528/2012

                  2 500

                  Taxă suplimentară pentru fiecare tip de produs (atât pentru primul tip de produs, cât și pentru orice alt tip de produs suplimentar), dacă substanța activă este o substanță susceptibilă de înlocuire în conformitate cu articolul 10 din Regulamentul (UE) nr. 528/2012

                  20 000

                  Includerea în anexa I a unei substanțe active; articolul 28

                  Taxă pentru prima includere în anexa I a unei substanțe active

                  10 000

                  Taxă pentru modificarea includerii unei substanțe active în anexa I

                  2 000

                  Notificare în conformitate cu articolul 3a din Regulamentul (CE) nr. 1451/2007

                  Taxă pentru fiecare combinație substanță/tip de produs
                  Taxa pentru notificarea este dedusă din cererea ulterioară în conformitate cu articolul 7 din Regulamentul (UE) nr. 528/2012

                  10 000

         Tabelul 2

         Reducerea taxelor pentru cererile de aprobare, reînnoire a aprobării sau includere în anexa I a substanțelor active, dacă fabricantul substanței active este o IMM stabilită în Uniune, cu excepția cazului în care substanța activă este susceptibilă de înlocuire

                  Tip de întreprindere

                  Reducere (% din taxa standard)

                  Microîntreprindere

                  60

                  Întreprindere mică

                  40

                  Întreprindere mijlocie

                  20

      ANEXA II

         Taxe pentru autorizarea de produse biocide de către Uniune

         Tabelul 1

         Taxe standard

                  Descriere generală a sarcinii; dispoziție relevantă din Regulamentul (UE) nr. 528/2012

                  Condiția specifică sau descrierea sarcinii

                  Taxă (EUR)

                  Acordarea unei autorizații din partea Uniunii, produs unic; articolul 43 alineatul (2)

                  Taxă pentru fiecare produs care nu este identic cu (unul/unele dintre) produsul (produsele) reprezentativ(e) evaluat(e) în scopul aprobării de substanțe

                  80 000

                  Taxă pentru fiecare produs identic cu (unul/unele dintre) produsul (produsele) reprezentativ(e) evaluat(e) în scopul aprobării de substanțe

                  40 000

                  Taxă suplimentară pentru fiecare produs atunci când este necesară o evaluare comparativă în conformitate cu articolul 23 din Regulamentul (UE) nr. 528/2012

                  40 000

                  Taxă suplimentară pentru fiecare produs atunci când autorizația solicitată este provizorie în conformitate cu articolul 55 alineatul (2) din Regulamentul (UE) nr. 528/2012

                  10 000

                  Acordarea unei autorizații din partea Uniunii, familie de produse biocide; articolul 43 alineatul (2)

                  Taxă pentru fiecare familie

                  150 000

                  Taxă suplimentară pentru fiecare familie atunci când este necesară o evaluare comparativă în conformitate cu articolul 23 din Regulamentul (UE) nr. 528/2012

                  60 000

                  Taxă suplimentară pentru fiecare familie atunci când autorizația solicitată este provizorie în conformitate cu articolul 55 alineatul (2) din Regulamentul (UE) nr. 528/2012

                  15 000

                  Notificarea către agenție a unui produs suplimentar dintr-o familie de produse biocide; articolul 17 alineatul (6)

                  Taxă pentru fiecare produs suplimentar

                  2 000

                  Autorizație din partea Uniunii pentru același produs biocid; articolul 17 alineatul (7)

                  Taxă pentru fiecare produs care constituie „același produs” în sensul Regulamentului de punere în aplicare (UE) nr. 414/2013 al Comisiei din 6 mai 2013 privind precizarea procedurii de autorizare a acelorași produse biocide, în conformitate cu Regulamentul (UE) nr. 528/2012 al Parlamentului European și al Consiliului (1)

                  2 000

                  Modificare majoră a unui produs sau a unei familii de produse autorizate; articolul 50 alineatul (2)

                  Taxă pentru fiecare cerere

                  40 000

                  Modificare minoră a unui produs sau a unei familii de produse autorizate; articolul 50 alineatul (2)

                  Taxă pentru fiecare cerere

                  15 000

                  Modificare administrativă a unui produs sau a unei familii de produse autorizate; articolul 50 alineatul (2)

                  Taxă pentru fiecare notificare

                  2 000

                  Recomandare privind clasificarea unei modificări a unui produs sau a unei familii de produse autorizate; articolul 50 alineatul (2)

                  Taxă pentru fiecare cerere în conformitate cu Regulamentul (UE) nr. 354/2013
                  În cazul în care recomandarea prevede clasificarea modificării ca fiind o modificare administrativă sau una minoră, taxa pentru cerere este dedusă din cererea sau notificarea ulterioară în conformitate cu Regulamentul (UE) nr. 354/2013

                  2 000

                  Reînnoirea unei autorizații din partea Uniunii, produs unic; articolul 45 alineatul (3)

                  Taxă pentru fiecare produs

                  5 000

                  Taxă suplimentară pentru fiecare produs în cazul în care se consideră că este necesară o evaluare completă în conformitate cu articolul 14 alineatul (1) din Regulamentul (UE) nr. 528/2012

                  15 000

                  Taxă suplimentară pentru fiecare produs atunci când este necesară o evaluare comparativă în conformitate cu articolul 23 din Regulamentul (UE) nr. 528/2012

                  40 000

                  Reînnoirea unei autorizații din partea Uniunii, familie de produse biocide; articolul 45 alineatul (3)

                  Taxă pentru fiecare familie de produse

                  7 500

                  Taxă suplimentară pentru fiecare familie de produse în cazul în care se consideră că este necesară o evaluare completă în conformitate cu articolul 14 alineatul (1) din Regulamentul (UE) nr. 528/2012

                  22 500

                  Taxă suplimentară pentru fiecare familie de produse atunci când este necesară o evaluare comparativă în conformitate cu articolul 23 din Regulamentul (UE) nr. 528/2012

                  60 000

         Tabelul 2

         Reduceri ale taxelor pentru cererile de acordare și de reînnoire a autorizației din partea Uniunii pentru produsele biocide sau familiile de produse biocide, dacă potențialul titular al autorizației este o IMM stabilită în Uniune, cu excepția situației în care produsul conține o substanță activă susceptibilă de înlocuire

                  Tip de întreprindere

                  Reducere (% din taxa standard)

                  Microîntreprindere

                  30

                  Întreprindere mică

                  20

                  Întreprindere mijlocie

                  10

         (1)  JO L 125, 7.5.2013, p. 4.

      ANEXA III

         Alte taxe

                  Descriere generală a sarcinii; dispoziție relevantă din Regulamentul (UE) nr. 528/2012

                  Condiția specifică sau descrierea sarcinii

                  Taxă (EUR)

                  Echivalență tehnică; articolul 54 alineatul (3)

                  Taxă, în cazul în care diferența dintre sursele de substanțe active este limitată la o modificare a locului de fabricare, iar cererea se bazează exclusiv pe date analitice

                  5 000

                  Taxă, în cazul în care diferența dintre sursele de substanțe active reprezintă mai mult decât o modificare a locului de fabricare, iar cererea se bazează exclusiv pe date analitice

                  20 000

                  Taxă aplicabilă în cazul neîndeplinirii condițiilor anterioare

                  40 000

                  Taxă anuală pentru produsele biocide autorizate de Uniune; articolul 80 alineatul (1) litera (a)

                  Taxă pentru fiecare autorizație acordată unui produs biocid de către Uniune

                  10 000

                  Taxă pentru fiecare autorizație acordată unei familii de produse biocide de către Uniune

                  20 000

                  Taxa de depunere a cererii de recunoaștere reciprocă; articolul 80 alineatul (1) litera (a)

                  Taxă pentru fiecare produs sau familie de produse vizate de o cerere de recunoaștere reciprocă, pentru fiecare stat membru în care se dorește obținerea recunoașterii reciproce

                  700

                  Contestație; articolul 77 alineatul (1)

                  Taxă pentru fiecare contestație

                  2 500

                  Cerere de includere pe listă a persoanelor relevante; articolul 95

                  Taxă pentru fiecare depunere a unei scrisori de acces la un dosar considerat deja ca fiind complet de către agenție sau de către o autoritate competentă responsabilă cu evaluarea

                  2 000

                  Taxă pentru fiecare depunere a unei scrisori de acces la o parte a unui dosar considerat deja ca fiind complet de către agenție sau de către o autoritate competentă responsabilă cu evaluarea, împreună cu date suplimentare

                  20 000

                  Taxă pentru fiecare depunere a unui nou dosar

                  40 000

                  Cererile formulate în temeiul articolului 66 alineatul (4) și prezentate agenției

                  Taxă pentru fiecare element pentru care se solicită confidențialitatea

                  1 000


title: Regulamentul de punere în aplicare (UE) nr. 1247/2011 al Comisiei din 29 noiembrie 2011 privind clasificarea anumitor mărfuri în Nomenclatura combinată

text:
               2.12.2011

               RO

               Jurnalul Oficial al Uniunii Europene

               L 319/34

         REGULAMENTUL DE PUNERE ÎN APLICARE (UE) NR. 1247/2011 AL COMISIEI
   din 29 noiembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codurile NC indicate în coloana (2) a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 noiembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                              1.

                              Un articol sub forma unui modul în carcasă, având dimensiunile de aproximativ 11 × 7 × 5 cm (denumit „modul pentru intrări analogice”).
                              Modulul constă din două plăci cu circuite imprimate care cuprind o interfață de intrare cu patru canale, un convertor analog-digital, un procesor și o interfață bus pentru conectarea la o unitate logică de control programabilă (programmable logic controller – PLC). Modulul are o gamă de tensiuni de intrare de la 0 până la 10 V DC.
                              Modulul recepționează semnale analogice reprezentând, de exemplu, măsurători de temperatură, viteză, debit sau greutate, de la diverse dispozitive externe.
                              Modulul convertește și procesează aceste semnale înainte de a le trimite către PLC.

                  8538 90 99

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8538, 8538 90 și 8538 90 99.
                  Deoarece modulul reprezintă o interfață între dispozitive externe și un aparat cu comandă numerică de la poziția 8537, clasificarea la poziția 8471 ca unitate de intrare este exclusă.
                  Deoarece modulul recepționează, convertește, procesează și transmite semnale electrice către PLC, clasificarea la poziția 8536 ca întrerupător sau releu pentru conectarea cu sau în cadrul circuitelor electrice este exclusă.
                  Deoarece modulul nu controlează el însuși dispozitivele externe, ci constituie doar o interfață între astfel de dispozitive și PLC, clasificarea la poziția 8537 ca aparat pentru controlul electricității este exclusă.
                  Deoarece conversia analog-digital nu reprezintă decât un proces intermediar, clasificarea la poziția 8543 ca mașini și aparate electrice cu funcții proprii, nedenumite și necuprinse în altă parte în capitolul 85, este exclusă.
                  Având în vedere că utilizarea prevăzută a modulului este recepția, conversia și procesarea de semnale reprezentând măsurători recepționate de la dispozitive externe și transmiterea acestora către PLC, modulul este indispensabil pentru funcționarea PLC de la poziția 8537.
                  Articolul trebuie deci clasificat la poziția 8538, ca părți ale aparatelor de la pozițiile 8535-8537.

                              2.

                              Un articol sub forma unui modul în carcasă, având dimensiunile de aproximativ 11 × 7 × 5 cm (denumit „modul de ieșiri discrete”).
                              Modulul constă dintr-o placă cu circuite imprimate care cuprinde o interfață bus pentru conectarea la o unitate logică de control programabilă (PLC), un procesor, un convertor digital-analog și o interfață de ieșire cu 8 puncte de conectare.
                              Punctele de conectare la ieșire sunt relee de tip electromagnetic cu o gamă de tensiuni de ieșire de la 0 până la 250 V AC și cu un curent de sarcină per punct de până la 0,17 A.
                              Modulul procesează și convertește semnale discrete reprezentând un semnal on/off (de exemplu, 1/0 sau adevărat/fals) înainte de a le transmite către diverse dispozitive externe, cum ar fi contactori, relee și lămpi indicatoare.

                  8538 90 99

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8538, 8538 90 și 8538 90 99.
                  Deoarece modulul reprezintă o interfață între dispozitive externe și un aparat cu comandă numerică de la poziția 8537, clasificarea la poziția 8471 ca unitate de ieșire este exclusă.
                  Deoarece modulul recepționează, convertește, procesează și transmite semnale electrice către dispozitive externe, clasificarea la poziția 8536 ca întrerupător sau releu pentru conectarea cu sau în cadrul circuitelor electrice este exclusă.
                  Punctele de conectare la ieșire (reprezentate de relee electromagnetice) nu constituie decât o parte a modulului care cuprinde, în afară de punctele de conectare, și interfața bus, procesorul și convertorul digital-analog. Mai mult, modulul nu controlează el însuși dispozitivele externe, ci constituie doar interfața între PLC și aceste dispozitive. Clasificarea la poziția 8537 ca aparat pentru controlul electricității este deci exclusă.
                  Deoarece conversia digital-analog nu reprezintă decât un proces intermediar, clasificarea la poziția 8543 ca mașini și aparate electrice cu funcții proprii, nedenumite și necuprinse în altă parte în capitolul 85, este exclusă.
                  Având în vedere că utilizarea prevăzută a modulului este recepția, procesarea și conversia de semnale reprezentând un semnal de tip on/off recepționat de la PLC și transmiterea acestora către dispozitive externe, modulul este indispensabil pentru funcționarea PLC de la poziția 8537.
                  Articolul trebuie deci clasificat la poziția 8538, ca părți ale aparatelor de la pozițiile 8535-8537.


title: Regulamentul de punere în aplicare (UE) 2017/48 al Comisiei din 11 ianuarie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.1.2017

               RO

               Jurnalul Oficial al Uniunii Europene

               L 7/14

         REGULAMENTUL DE PUNERE ÎN APLICARE (UE) 2017/48 AL COMISIEI
   din 11 ianuarie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 ianuarie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.